„Moralul lor e la pământ”. Disperare printre cei 700 de angajați dați afară odată cu închiderea fabricii de vagoane din Arad
Vestea că fabrica de vagoane din Arad se închide din luna iunie a adus disperare printre sutele de angajați. Oamenii, mulți dintre ei trecuți de 50 de ani, au aflat peste noapte că vor fi concediați. Decizia de a pune lacătul pe fabrica inaugurată acum 130 de ani aparține proprietarilor americani, care invocă problemele logistice și costurile în creștere. Toată producția va fi mutată în celelalte două fabrici deținute de aceștia, la Caracal, respectiv Drobeta-Turnu Severin.